Годишно тематично разпределение за трета подготвителна група   
по ОКОЛЕН СВЯТ

| **Седмица** | **Тема** | **Образователно ядро** | **Очаквани резултати – представи, умения, отношения** | **Ресурс** |
| --- | --- | --- | --- | --- |
| **1.1.** | ***Моят роден край*** | Светът на природата и неговото опазване | Детето знае името на населеното място, в което живее, и познава особеностите на местния релеф, някои от защитените дървета и редки растителни видове.  Проявява любопитство към природни обекти, явления и процеси.  Усвоява и развива умения за екологосъобразно поведение. | *Стр. 4* |
| **1.2.** | ***Отново на детска градина*** | Социална и здравословна среда | Детето разбира предназначението на обществени сгради в близка среда – проявява положително отношение към детската градина, учителя и децата от групата.  Има конкретна представа за етикетните форми на поведение при общуване с връстници и с възрастни. Практикува и утвърждава положителни поведенчески модели.  Описва своите предпочитания, преживявания и постъпки. | *Стр. 5* |
| **2.1.** | ***Вече знам*** | Светът на природата и неговото опазване | Отчитане на резултатите (*дава се по една точка за всеки верен отговор*) по следните показатели:  – детето да състави хранителна верига от два компонента (лисицата яде мишки; катеричката яде лешници и т.н )  – да определи и отрази факторите на заобикалящата среда, необходими за развитието и благополучието на познати диви животни (катерица, лястовица), домашни животни (куче) – въздух, вода, състав на храната, наличие, създаване и използване на укрития (рисунка на тези компоненти)  – да посочи факторите, които са необходими за развитието на растенията (почва, вода, слънце), и да планира дейности на човека (да нарисува лейка за поливане или маркуч, лозарски ножици и др.), които да поддържат благополучието на конкретните природни обекти. | *Стр. 6* |
| **2.2.** | ***Вече знам*** | Самоутвърждаване и общуване с околните | Установява се дали детето изразява привързаност към деца и възрастни в семейството и в близкото му обкръжение, спазва правила за общуване в малки групи от връстници, разбира своето място и взаимоотношенията в семейството (*дава се по една точка за всеки правилен отговор*) по следните показатели:  – детето определя полово-ролевата принадлежност на членовете на семейството и на рода си  – умее да създава приятелства; има конкретни представи за деца с различия  – разпознава играчки и ги различава сред останалите предмети от бита. | *Стр. 7* |
| **3.1.** | ***Вече знам*** | Светът на природата и неговото опазване | Установява се дали детето:  може да класифицира плодовете и зеленчуците според тяхната сезонност  познава знаците за отбелязване на отделни климатични явления (слънчево време, облачност, снеговалеж) и може да си служи с тях.  (*Дава се 1 точка за всеки правилен отговор*.) | *Стр. 8* |
| **3.2.** | ***Вече знам*** | Социална и здравословна среда | Установява се дали детето:  определя по картина местата за правилно и безопасно пресичане на улицата (пешеходна пътека, тротоар за пешеходци и инвалидни колички, пътека за колоездачи)  познава и спазва хигиенни правила и здравословен начин на живот  отбелязва лични празници на свои приятели и на възрастни в семейството, разбира своето място в него; сравнява действията си с тези на другите.  (*Дава се 1 точка за всеки правилен отговор.*) | *Стр. 9* |
| **4.1.** | ***Есен. Наблюдавам времето*** | Светът на природата и неговото опазване | Детето има представи и може да опише климатичните особености през есента.  Разбира знаците, обозначаващи климатичните елементи валежи, температура, вятър, мъгла и облачност, и може да си служи с тях.  Проявява постоянство и познавателен интерес при регистрирането и отразяването им чрез рисуване на изображение или реч. | *Стр. 10* |
| **4.2** | ***Да взема ли чадър*** | Социална и здравословна среда | Детето демонстрира предпочитанията си и проявява естетически вкус при избор на облекло, диференцира го по различни признаци – според сезона, според случая, според пола.  Разбира значението на подходящото облекло за опазване на здравето и правилата за здравословно хранене. | *Стр. 11* |
| **5.1.** | ***На кои дървета падат листата*** | Светът на природата и неговото опазване | Детето обяснява значението на думата *листопад* и свързва това явление с есента. Знае, че листата на иглолистните дървета падат, сменят се и растат през цялата година.  Умее да разпознава някои дървесни видове по цвета и формата на короната им. Има знания за това, че всяко растение има различни по форма листа и свои плодове. | *Стр. 12* |
| **5.2.** | ***Есен в парка*** | Самоутвърждаване и общуване с околните | Детето има потребност от разходки сред природата, наблюдава особеностите ѝ през различните сезони. Осъзнава необходимостта от грижа за парковете в населеното място и опазването на природата.  Изразява желание за взаимопомощ в игри. Сравнява действията си с тези на другите и активно взаимодейства с възрастни и връстници. Има конкретни представи за проява на доверие и толерантност към другия. Осъзнава различните чувства. | *Стр. 13* |
| **6.1.** | ***Есенни плодове*** | Светът на природата и неговото опазване | Детето знае, че плодът се образува на мястото, където е бил цветът, и има семка или костилка.  Умее да използва усещанията си, за да установи качеството и годността за ядене на есенните плодове. Има положително отношение към консумирането на пресни есенни плодове.  Може да разкаже за някои прояви на конкуренция между човека и животните като стремеж към един и същ ресурс (конкретна храна – грозде, ябълки). Осъзнава, че богатата реколта е резултат от грижите на човека за овощните дървета и храсти и от неговата постоянна борба с конкурентите. | *Стр. 14* |
| **6.2.** | ***Къде се крият витамините*** | Социална и здравословна среда | Детето се отнася с уважение към здравето си, познава правилата за неговата защита и за избор на продукти за здравословно хранене.  Разпознава плодове и зеленчуци, млечни продукти, месо и месни продукти, зърнени храни. Има предпочитания при определяне на менюто си. | *Стр. 15* |
| **7.1.** | ***Есенни зеленчуци*** | Светът на природата и неговото опазване | Детето знае, че човекът може да получи зеленчуци само от растенията. Може да ги класифицира според наличието или отсъствието на семена и ядки; да описва, различава и сравнява техни качества (цвят, форма, аромат, вкус, твърдост, гладкост).  Умее да използва усещанията си, за да установи качеството и годността на конкретни есенни зеленчуци. Знае, че хората използват различни технологии за обработка на зеленчуците (в прясно състояние, варене, пържене, печене), и проявява своите предпочитания. | *Стр. 16* |
| **7.2.** | ***Есенен пазар*** | Социална и здравословна среда | Детето разбира предназначението на обществени места – пазар. Интересува се от социалните взаимоотношения и етикета на общуване на публично място.  Има представа за професии от близкото му обкръжение – продавач, търговец. Интерпретира в игра своите знания и впечатления от есенния пазар. | *Стр. 17* |
| **8.1.** | ***Къде отлитат птиците*** | Светът на природата и неговото опазване | Детето знае, че поведението на прелетните птици е продиктувано от невъзможността да си намират храна през зимата.  Посочва някои от трудностите, с които птиците се сблъскват по време на прелета (силни ветрове, гъсти облаци, разрушени места за почивка). Има представа за някои изследователски методи, с които хората са установили пътя на птиците (опръстеняване на птиците).  Знае конкретни факти за живота в топлите страни – кой живее там, как се чувстват прелетните птици, с какво се хранят, от кого се страхуват. Проявява загриженост към запазването на местата за тяхната почивка. | *Стр. 18* |
| **8.2.** | ***Кой къде живее*** | Самоутвърждаване и общуване с околните | Детето има конкретна представа за видове сгради и предназначението им. Умее да сравнява жилищни сгради и да открива разлики на нагледна основа.  Изразява привързаност към хора от близкото му обкръжение.  Пресъздава в игровата си дейност овладени представи и умения, свързани с темата. Знае адреса си. | *Стр. 19* |
| **9.1.** | ***Кои животни имат шест крака*** | Светът на природата и неговото опазване | Може да разпознава различните видове животни според броя на краката им. Умее да класифицира: охлюви – 1 крак, птици – 2 крака, насекоми – 6 крака, паяци – 8 крака, раци – 10 крака, стоножки – много крака.  Може да разпознава конкретните части върху тялото на насекомите: глава, очи, антенки, крила, крака, коремче.  Желае да наблюдава животните и да ги разпознава, задава въпроси. | *Стр. 20* |
| **9.2.** | ***Това съм аз*** | Самоутвърждаване и общуване с околните | Детето може да се сравнява с другите деца – връстници и по-големи – по определени признаци.  Проявява интерес към различията в пола и разбира, че поведението на човек е свързано с половата му принадлежност.  Влага емоционалност, когато описва себе си. | *Стр. 21* |
| **10.1.** | ***Кой живее във водата*** | Светът на природата и неговото опазване | Детето знае, че водата е дом за много животни – едни се намират постоянно в нея и ако бъдат извадени, ще загинат; други намират своята храна там.  Твърди, че външният вид на животните и някои техни умения им позволяват да се движат свободно във водата и да улавят храната си.  Умее самостоятелно да разкрива и коментира хранителни вериги с два елемента: делфини – дребни риби, морска звезда – раковини, морска звезда – миди.  Има познания за събитията, които се случват във водна среда и изказва предположения за живота на нейните обитатели. | *Стр. 22* |
| **10.2.** | ***Спомени от лятото*** | Социална и здравословна среда | Детето разпознава условия за почивка, които свързва със занимателни игри на пясъка, и демонстрира умения за изработване на модели от природен материал.  Познава правилата за защита на здравето си.  Свързва почивката на море с най-приятните семейни спомени и ги съпреживява с връстници. | *Стр. 23* |
| **11.1.** | ***Риещи животни*** | Светът на природата и неговото опазване | Детето знае, че някои животни ровят земята по различни причини: да намерят храна, да натрупат запаси, да си осигурят безопасно жилище (за предпазване от врагове и от лоши климатични условия и за отглеждане на малките им).  Открива, че някои от риещите животни са месоядни (къртицата се храни с червеи), други се хранят с растения (лалугер), а трети – с растения и насекоми (полска мишка).  Проявява желание да наблюдава поведението им и знае, че разрушаването на постройките на животните не е добра постъпка. | *Стр. 24* |
| **11.2.** | ***Един щастлив ден*** | Самоутвърждаване и общуване с околните | Детето разбира семейните отношения и мястото си в семейството. Осъзнава някои емоционални състояния при взаимоотношения с близките си – привързаност, уважение, доброжелателност, обич.  Разказва за (интерпретира в игра) събития от всекидневието на семейството си. | *Стр. 25* |
| **12.1.** | ***Зима. Наблюдавам времето*** | Светът на природата и неговото опазване | Има представи за природата и условията на живот през зимата. Може да описва климатичните елементи снеговалеж, температура, вятър, мъгла, облачност и да си служи със знаците, които ги обозначават.  Проявява любознателност към промените в природата и в живота на хората през този сезон. | *Стр. 26* |
| **12.2.** | ***Когато нослетата замръзнат*** | Самоутвърждаване и общуване с околните | Детето има интерес към колективните зимни игри на открито, като една от формите на социално сътрудничество с връстници.  Интересува се от живота на непознати народи и обогатява представите си за зимния сезон.  Прилага в практическите си решения своите познания за сезона зима. | *Стр. 27* |
| **13.1.** | ***Спазвам правила през зимата*** | Светът на природата и неговото опазване | Детето познава и спазва правилата за поведение през зимата: избор на подходящо облекло и обувки, да не се седи продължително време върху снега, да се прибира веднага на топло и да се преоблече, ако се измокри, да не слага в устата ледени висулки или сняг.  Знае, че снежните топки трябва да са меки и при игра да ги хвърля в тялото на другите деца, а не в главата и лицето.  Овладява умения и затвърдява навици за ходене при поледица („пингвин“ – стъпване с малки крачки на цяло стъпало, тяло, наклонено напред). | *Стр. 28* |
| **13.2.** | ***Да запомним правилата*** | Самоутвърждаване и общуване с околните | Детето придобива умение да съблюдава обществените норми на добро поведение и да проявява уважение към членовете на семейството. Сравнява действията си с тези на другите. Работи продуктивно в партньорство и в екип.  Усвоява хигиенни навици и се стреми да ги спазва. | *Стр. 29* |
| **14.1.** | ***Кой живее при хората*** | Светът на природата и неговото опазване | Детето знае, че има животни, които живеят в дома на хората и използват неговите удобства. Сред тях има насекоми (муха, мравка, хлебарка, паяк), птици (лястовица, щъркел, кукумявка), бозайници (мишка). Знае, че и приятните за човека животни създават проблеми.  Разбира, че домашните любимци се нуждаят от специални грижи и подходяща заобикаляща ги среда. Има положително отношение към чистотата в семейното жилище и в детската градина. Дава предложения за поддържането на хигиената и спазва правилата. | *Стр. 30* |
| **14.2.** | ***Шейната на Дядо Коледа*** | Културни и национални ценности | Детето знае какви са традициите при празнуването на Коледа. Изпитва положителни емоции при подготовката за празника.  Стреми се да участва в колективните форми на празнуване.  Разказва с желание за семейните традиции, свързани с този празник. | *Стр. 31* |
| **15.1.** | ***Кой с какво се храни*** | Светът на природата и неговото опазване | Може да съставя прости хранителни вериги (от два елемента), които с помощта на възрастния обединява в хранителна мрежа. Може да сравнява и групира животните според състава на храната им (растителноядни, месоядни и всеядни).  Умее да си служи със стрелка като средство за моделиране на хранителна верига, като я насочва от по-ниското ниво (моркова) към по-високото ниво (заека), а не обратно. Проявява разбиране и толерантност към животните, които се хранят с други животни. | *Стр. 32* |
| **15.2.** | ***Да се храним културно*** | Социална и здравословна среда | Детето умее правилно да си служи с приборите за хранене и знае тяхното предназначение. Има представа за елементарни правила при сервиране и норми на поведение при хранене.  Изпитва удовлетвореност от умението си да спазва нормите на културно хранене. Познава правила за собствена защита на здравето и здравословно хранене. | *Стр. 33* |
| **16.1.** | ***Кой живее в зоопарка*** | Светът на природата и неговото опазване | Детето проявява интерес към животните от далечни страни и задава въпроси за климатичните особености и средата им на живот.  Изказва предположения за външния вид на животните и значението му за приспособяването им към околната среда, поведението на конкретни животни и взаимоотношенията между тях (конкуренти, врагове и жертви). Има мнение за удобствата на животните в зоопарка, състава на тяхната храна и може да обясни защо там работят гледачи на животни и ветеринари. | *Стр. 34* |
| **16.2.** | ***Рожден ден*** | Самоутвърждаване и общуване с околните | Детето владее етикетните форми на общуване при отбелязване на празници – поднасяне на поздравления, картички, подаръци, и съпреживява емоционално настроението на празника, като с желание се включва в подготовката му и взаимодейства с връстници и възрастни. | *Стр. 35* |
| **17.1.** | ***Какво правят растенията през зимата*** | Светът на природата и неговото опазване | Детето може да описва събития в света на растенията през зимата: растения, които не „спят зимен сън“, части от тях служат за храна на диви животни, има стайни растения, които цъфтят през зимата.  Използва самостоятелно уменията си да моделира проста хранителна верига (с рисунка или реч).  Знае, че коледната звезда и кактусът са дошли от топлите, влажни гори на Южна Америка. Интересува се от произхода и на други растения, които се отглеждат в природния кът. | *Стр. 36* |
| **17.2.** | ***Живея здравословно*** | Социална и здравословна среда | Разбира предназначението на предмети, необходими за личната хигиена и здраве. Разпознава правилата за здравословен начин на живот, свързани с движение, хигиена на тялото, здравословно хранене, спазване на режим, правилно пресичане на улицата и формира у себе си навици за това. | *Стр. 37* |
| **18.1.** | ***Домовете на птиците*** | Светът на природата и неговото опазване | Детето разбира, че в гнездото птиците снасят своите яйца, мътят и отглеждат малките си, осигуряват им укритие от силно слънце, дъжд и буря, защитават ги от врагове. Знае съдържанието на думата *гнездилка*. Разбира, че се прави от хората и се поставя на предпочитано от птиците място. Наблюдава гнезда на различни птици. | *Стр. 38* |
| **18.2.** | ***Обичам ви, играчки!*** | Самоутвърждаване и общуване с околните | Детето разказва за своите любими играчки, като проявява лично отношение.  Може да сподели играчките си с другите – готово е за партньорство в игрите.  Осъзнава, че играчката може да бъде средство за създаване на социални контакти с другите. | *Стр. 39* |
| **19.1.** | ***Как дивите животни си намират храна*** | Светът на природата и неговото опазване | Разбира, че хранителното поведение на животните се определя от особеностите на тяхната храна. Може да води разговор за различни умения и действия на животните, които им помагат да си намерят храна и да се защитят от враговете си. Има толерантно отношение към животните, които се хранят с други животни и разбира, че всички животни се нуждаят от храна, за да оцелеят. | *Стр. 40* |
| **19.2.** | ***На излет в планината*** | Социална и здравословна среда | Детето изпитва желание за активно движение сред природата. Има конкретна представа за туризма като екологосъобразна дейност за укрепване на здравето.  Познава и спазва основни правила на поведение в планината. Осъзнава важността на предварителната подготовка за излет (набавяне на подходяща екипировка – раница, облекло, обувки, храна, вода, уреди) за опазване на живота и здравето на хората. | *Стр. 41* |
| **20.1.** | ***Кой приготвя храната на домашните животни*** | Светът на природата и неговото опазване | Детето знае, че някои от храните, които човекът произвежда, служат за храна и на домашните животни. Използва правилно стрелката за моделиране на хранителна верига, като я насочва от по-ниското равнище към по-високото (сено  крава). Убедено е, че храната на домашните животни трябва да бъде разнообразна, за да бъдат те здрави, силни и красиви. Знае, че стопаните осигуряват добър живот на домашните животни. | *Стр. 42* |
| **20.2.** | ***Прочети ми нещо интересно*** | Самоутвърждаване и общуване с околните | Детето има изградени представи за взаимоотношенията в групата и може да спазва правилата на общуване. Изразява предпочитания за общуване с връстници и желание да оказва помощ при нужда. Проявява осъзнато толерантно отношение към различните.  Обича да слуша приказки и да участва в драматизации. | *Стр. 43* |
| **21.1.** | ***Предвестници на пролетта*** | Светът на природата и неговото опазване | Детето може да свърже настъпилите промени с измененията, произтичащи от състоянието на времето (климатичните елементи).  Знае съдържанието на думата *предвестник* и може да каже кой се появява пръв (кокичето) и кой го следва (минзухарът, подбелът, пчелите). Определя като предвестници на пролетта и прелетните птици. Знае, че през пролетта животните се нуждаят от повече закрила, защото са изтощени от зимата. | *Стр. 44* |
| **21.2.** | ***Баба Марта*** | Културни и национални ценности | Детето има конкретна представа за празника Баба Марта и с желание участва в подготовката на празничната среда. Създава по собствен замисъл мартеници за най-близките си приятели и семейството. | *Стр. 45* |
| **22.1.** | ***По какво си приличат растенията*** | Светът на природата и неговото опазване | Детето различава подземните и надземните части на растенията. Знае, че всички растения имат корени и листа. Познава цветовете на някои растения и знае, че на мястото на цвета се образува плод. Може да отличи и семената на някои от тях по форма, цвят и големина.  Умее да обследва и описва частите на растенията, като използва различни сензорни модалности и се въздържа да опитва на вкус непознати растения.  Проявява положително отношение към света на растенията и се интересува как се използват от човека. | *Стр. 46* |
| **22.2.** | ***Превозни средства*** | Социална и здравословна среда | Детето умее да разграничи видове превозни средства по основни характеристики. Осъзнава социалната значимост на транспортните средства за живота и дейността на човека.  Пресъздава в игра поведението на участниците в движението. Има ясна представа за правилата, които трябва да спазва по време на придвижване с превозно средство или като пешеходец. Проявява дисциплинираност и осъзнава значението на поведението си за опазване на живота и здравето на всички участници в движението. | *Ст. 47* |
| **23.1.** | ***Кое животно е най-добър родител*** | Светът на природата и неговото опазване | Детето е убедено, че всички птици и животни са добри родители, защото създават най-добрите условия, за да отглеждат децата си. Умее да разказва за грижите, които полагат: чистят ги, хранят ги и ги учат как да си намират храна, закрилят ги от неблагоприятни природни условия (топлят ги, пренасят ги на по-уютно място, пазят им сянка), пазят ги от врагове, не допускат човека близо до тях.  Проявява интерес към достъпни за наблюдение животни (квачка с пиленца, щъркелово гнездо с щъркелчета, лястовичка с лястовичета, крава с теленце). Умее да сдържа поривите си към животните и не прави опити да се приближава до тях и да ги безпокои. | *Стр. 48* |
| **23.2.** | ***Болен съм*** | Социална и здравословна среда | Има конкретна представа за най-важните симптоми за здраве и болест. Умее да разпознае собственото си състояние и да посочи болка – главоболие, зъбобол, травматична болка. Може да съблюдава правила за опазване на собственото си здраве.  Интересува се от природосъобразния начин на живот и знае за положителното му въздействие върху човека. | *Стр. 49* |
| **24.1.** | ***Кой строи домовете на животните*** | Светът на природата и неговото опазване | Може да назове съоръженията, които се строят от животните или се използват от тях: гнездо, мравуняк, паяжина, хралупа, пчелен кошер, аквариум. Познава съоръженията на конкретни видове животни и може да каже къде могат да бъдат открити и за какво служат.  Обяснява връзката между животните и хората: хората строят домове на домашните животни, помагат на дивите животни да имат свой дом и не разрушават местообитанията им. Интересува се от местообитанието на конкретен биологичен вид (къде е къщичката на лисицата?). | *Стр. 50* |
| **24.2.** | ***Чудната къща*** | Самоутвърждаване и общуване с околните | Изразява привързаност към деца от своето обкръжение, към домашни любимци и желание за съвместно съжителство. Има конкретни представи за прояви на доверие и толерантност към другия. Осъзнава различните чувства. | *Стр. 51* |
| **25.1.** | ***Пролет. Наблюдавам времето*** | Светът на природата и неговото опазване | Детето има представа за състоянието на природната среда според климатичните елементи: валежи, температура, вятър, а така също според наличието на мъгла и облачност; прави опити да установи причините за разликите през различно време на денонощието и формулира въпроси; разбира знаците за климатичните елементи и може да си служи с тях; проявява любознателност и познавателен интерес към елементите на климата и към пролетните промени в природата и живота на хората. | *Стр. 52* |
| **25.2.** | ***Играчка-плачка*** | Самоутвърждаване и общуване с околните | Има конкретни представи за прояви на доверие и толерантност към другия. Осъзнава различните чувства.  Възприема норми на поведение спрямо изпаднал в беда. Изпитва състрадание и има желание да окаже подкрепа на връстник при нужда. | *Стр. 53* |
| **26.1.** | ***Как растат растенията*** | Светът на природата и неговото опазване | Детето може да определи последователността в развитието на едно растение; знае, че най-напред се развиват подземните части на растението, а след това – надземните; познава грижите, които хората полагат, за да помогнат на едно растение да се развива добре; знае, че растенията, които образуват зърно са привлекателни не само за хората, но и за различни видове животни.  Познава причините за конкуренцията между човека и животните за използването на растенията или на части от тях (зърнени храни). Опитва се да открие кои животни са естествени съюзници в борбата на човека с конкурентите му. | *Стр. 54* |
| **26.2.** | ***Живеем задружно в детската градина*** | Самоутвърждаване и общуване с околните | Детето има конкретни представи за прояви на доверие, доброта и толерантност към другия и за правилата на взаимоотношения в детската градина. Проявява интерес към живота в групата и с желание се включва в него.  Умее да мотивира избора си на приятели и да изложи съображенията си. Работи продуктивно в екип. | *Стр. 55* |
| **27.1.** | ***Пролетни зеленчуци*** | Светът на природата и неговото опазване | Детето познава особеностите на пролетните зеленчуци. Знае, че се отглеждат в градините, но някои от тях човекът може да вземе от ливадата и полето (коприва, лапад, киселец, листа от глухарче). Знае, че пролетните плодове се появяват по-късно от зеленчуците.  Умее да открива пролетните зеленчуци сред другите растения и не се затруднява да ги набере от градината или от полето.  Има вкусови предпочитания към определени пролетни зеленчуци и положително отношение към копривата. | *Стр. 56* |
| **27.2.** | ***Палави и здрави*** | Социална и здравословна среда | Детето изпитва удоволствие от активен спорт и с желание се включва в различни игри.  Умее да спазва правила и се грижи за собствената си безопасност.  Разпознава основни видове спорт.  Познава местата, предназначени за спортни занимания, и спазва правилата за поведение там. | *Стр. 57* |
| **28.1.** | ***През деня и през нощта*** | Светът на природата и неговото опазване | Детето знае, че Слънцето е звезда (огромно огнено кълбо, което не е твърдо), а Земята е планета (тя е твърда). Може да определи дали в момента е ден или нощ. Знае, че Луната е спътник на Земята (не е планета). Интересува се от звездите и планетите; иска да научи повече за тях; възхищава се от красотата на нощното небе. | *Стр. 58* |
| **28.2.** | ***На цирк*** | Социална и здравословна среда | Разбира предназначението на обществени сгради в близка среда – цирк.  Обяснява адекватни норми на поведение и има представа за професии от обкръжението – конферансие, клоун, фокусник, акробат, дресьор и др.  Съблюдава някои общоприети правила за поведение на обществено място. | *Стр. 59* |
| **29.1.** | ***Пролетни цветя*** | Светът на природата и неговото опазване | Може да разпознава по нюанса на цветовете короните на някои овощни дървета: череша – бели цветове с дълги дръжки, праскови – розов цвят по голите клони.  Знае кои цветя цъфтят през пролетта и може да посочи мястото, където могат да бъдат намерени. Разбира, че те носят радост в живота на хората и са източник за творчески идеи.  Проявява положително отношение към грижите за пролетните цветя.  Желае да наблюдава отблизо измененията на цветовете на растенията през целия сезон.  Използва с готовност математическите си умения за опознаване на природни обекти и е заинтересовано от резултатите, които получава. | *Стр. 60* |
| **29.2.** | ***На разходка в града*** | Социална и здравословна среда | Пресъздава възприети норми на поведение на улицата и демонстрира желание за спазване на правилата. Разпознава някои от знаците за регулиране на уличното движение.  Проявява грижа за собствената си безопасност като участник в движението. Има конкретни знания за светофара и значението на отделните му светлини. | *Стр. 61* |
| **30.1.** | ***Летни плодове и зеленчуци*** | Светът на природата и неговото опазване | Детето прави разлика между семка и костилка и си събира колекция.  Може да групира плодове и зеленчуци по конкретни признаци – брой на семките, брой на костилките, плодове, набрани от треви, храсти или дървета.  Информирано е, че хората отглеждат плодове на специални места – овощни градини, лозя, бостани – може да посочи примери за конкуренция между човека и животните за използване на летните плодове за храна. Умее да избира плодове и да мотивира избора си с техните качества. | *Стр. 62* |
| **30.2.** | ***На пазар през лятото*** | Социална и здравословна среда | Разбира предназначението на обществени места – пазар. Спазва правила на общуване и адекватни норми на поведение.  Има представа за някои професии – продавач, търговец.  Познава правила за собствена защита на здравето и здравословно хранене. | *Стр. 63* |
| **31.1.** | ***Какво цъфти през лятото*** | Светът на природата и неговото опазване | Детето може да описва измененията в растителния свят през лятото и да обсъжда връзката на тревистите растения в ливадата с насекомите и с домашните животни. Знае, че в ливадата и край нея има растения, които могат да служат като храна и/или лекарство за хора и животни (живовляк, глухарче, синя метличина, червена детелина).  Разпознава по конкретни признаци растенията: цвят, форма, аромат, брой на венчелистчетата, брой на цветчетата в едно съцветие. Интересува се от наименованията на непознати растения.  Убедено е, че лечебните растения са много важни за човека и за домашните животни и че те трябва да бъдат опазвани. | *Стр. 64* |
| **31.2.** | ***Моите любими книжки*** | Самоутвърждаване и общуване с околните | Детето се отнася грижовно към книги, разпознава енциклопедии, приказки, книжки с картинки за изкъсване, изрязване и оцветяване. Проявява предпочитания към видове приказки – за животни, за принцове и принцеси. | *Стр. 65* |
| **32.1.** | ***Лято. Наблюдавам времето*** | Светът на природата и неговото опазване | Има представи за особеностите на времето през лятото и може да ги опише, като използва представите си за конкретни елементи: температура (топло, горещо), валежи, вятър, облачност.  Проектира своята дейност чрез лятото и я формулира като очаквания и желания.  Проявява познавателен интерес и постоянство при наблюдението на различни явления и желае да ги отразява чрез знаци и рисунки. Очаква с желание летни природни явления: горещо време, дъга, лятна буря. | *Стр. 66* |
| **32.2.** | ***За какво ни служат предметите*** | Социална и здравословна среда | Детето може да направи връзка между конкретна професия и предметите, които са нужни за нейното упражняване.  Знае названията на често срещани професии и изпитва желание да ги пресъздава в игра. | *Стр. 67* |
| **33.1.** | ***На тавана при баба*** | Културни и национални ценности | Детето спазва обичаи, характерни за общността. Разпознава предмети от миналото, съхранявани в музеи и използвани в ежедневието. | *Стр. 68* |
| **33.2.** | ***И те са като нас*** | Самоутвърждаване и общуване с околните | Има конкретни представи за прояви на определени движения при животни и при хора.  Възприема норми на поведение на детската площадка, на пясъчника, на катерушката.  Има представа и може да обясни диференцираното предназначение на игрови съоръжения и материали за различни видове игри. | *Стр. 69* |
| **34.1.** | ***Вече знам*** | Светът на природата и неговото опазване | Отчитане на резултатите – установява се дали детето умее да използва своите знания, за да:  – състави хранителна верига и да отбелязва правилно зависимостите със стрелка от храната към животното, на което служи за храна (дава се по 1 т.)  – да определи и отрази факторите на заобикалящата среда, които са необходими за развитието и благополучието на познати диви животни (щъркел), домашни животни (котка) – въздух, вода, състав на храната, наличие, създаване и използване на укрития и съоръжения (дава се по 1 т. за всеки верен отговор).  – да определи и отрази факторите, които са необходими за развитието на растенията (ягодата).  *Оценка по съдържанието на рисунката:* почва – 3 т.; вода (дъжд, лейка за поливане, вада) – 3 т.; слънце - 3 т.; грижи на човека (лейка за поливане, маркуч, лозарски ножици) – 3 т. | *Стр. 70* |
| **34.2.** | ***Вече знам*** | Социална и здравословна среда | Отчитане на резултатите – дава се по една точка на всеки верен отговор в двете задачи:  **1.** Детето разбира предназначението на обществени сгради в близка среда – болница, училище, цирк, летище, сладкарница, има представа за професиите на хората, които работят там.  **2.** Обяснява норми на поведение и емоционални състояния, които познава по външни белези. | *Стр. 71* |
| **35.1.** | ***Вече знам*** | Светът на природата и неговото опазване | Отчитане на резултатите, като за всеки правилен отговор се дава по 1 точка:  **1.** Може да класифицира плодовете и зеленчуците според начина им на употреба (интерпретация на резултатите: първо ниво – 8 т., второ ниво – 6 т., трето ниво – 4 т.).  **2.** Познава знаците за отбелязване на отделни климатични явления: слънчево време, облачност, снеговалеж и може да си служи с тях (общо 3 т.).  **3.** Използва знанията си при избор на поведение по време на природно бедствие (за всеки аргумент – 1 т.) | *Стр. 72* |
| **35.2.** | ***Вече знам*** | Самоутвърждаване и общуване с околните | Отчитане на резултатите – дава се по една точка за всеки верен отговор.  Детето има представа за правилата на общуване (определя ги по картина), изразява взаимопомощ и действа в екип (интерпретация на резултатите: отговор на четирите картинки – 3 т., частичен отговор – 2 т., неизпълнена задача – 1 т.)  Познава правилата на екологосъобразно поведение (разделно събиране на отпадъците) – интерпретация на резултатите: правилен отговор – 3 т., частичен – 2 т., неизпълнена задача – 1 т.) | *Стр. 73* |
| **36.1.** | ***Наводнение. Буря. Пожар*** | Светът на природата и неговото опазване | Детето има представа за основните признаци на бедствията: наводнение (много вода, която залива всичко), буря (много силен вятър), пожар (огън, който унищожава всичко).  Познава основните правила за поведение по време на наводнение (опаковане на предмети в найлонови пакети, приготвяне на чиста вода за пиене, осигуряване на фенерче и лекарства, качване на горните етажи или върху покрива), пожар (да извика веднага възрастните, да не се крие, да не отваря прозореца, да напусне помещението пълзешком, да вика за помощ) и буря (в помещение – да не излиза на терасата, да не отваря врати и прозорци, да стои по-далеч от прозорците; на открито – да легне на земята с лице надолу, да използва някоя вдлъбнатина, да влезе в подлез или в метрото, да бъде далеч от електрически стълбове и дървета, да не бърза да излиза навън, след като бурята е отминала).  Отразява правилата за поведение при наводнение, буря, пожар в игрова ситуация. Проявява познавателен интерес и желае да установи причините, които водят до възникването им. | *Стр. 74* |
| **36.2.** | ***Да спасим една гора*** | Самоутвърждаване и общуване с околните | Детето работи продуктивно в екип. Спазва правила за общуване с връстници и има конкретни представи за толерантност. Поддържа интерес към дейности с другите.  Усвоява норми на екологосъобразно поведение в практически план. Проявява отзивчивост към общественополезни проекти. | *Стр. 75* |
|  | ***Ставам победител***  *(игра за провеждане във времето за допълнителни дейности)* | Светът на природата и неговото опазване | Детето сравнява и класифицира природни обекти по предварително зададени признаци. Самостоятелно прилага знанията си при нови условия и при осъществяването на самоконтрол в учебната дейност.  Може да се ориентира в познавателното съдържание на образователното направление и да използва получените знания в нестандартни ситуации. | *Стр. 76* |
|  | ***Празнични поздравления***  *(за реализиране във времето за допълнителни дейности)* | Културни и национални ценности | Детето разпознава и разграничава личните, официалните и националните празници. Разпознава местни обичаи и национални традиции.  Разпознава националния флаг.  Свързва конкретни празници и чествания със специфичната им символика. | *Стр. 77* |